
Klasa: 003-06/21-01
Ur.broj: 2168/01-380-IV-01/01-21-
Pula, 28. siječnja 2021. godine


Zapisnik sa 10. sjednice Upravnog vijeća

održane 28. siječnja 2021. godine s početkom u 9:00 sati


Prisutni članovi: dr.sc. Ezio Pinzan, izv.prof.dr.sc. Valter Boljunčić, Ivan Beletić-Tatić i Sanja Grbac Babić .

Ostali prisutni: Dekan dr.sc. Daglas Koraca

Zapisničar: Ivan Beletić-Tatić

Sjednicom predsjedava dr.sc. Ezio Pinzan. Sjednica započinje u 9:00 i konstatira se kako je prisutno četiri člana Upravnog vijeća te da sjednica Upravnog vijeća ima potrebnu većinu pa će sve odluke koje budu donesene biti pravovaljane.

Predsjedavajući predlaže sljedeći 
DNEVNI  RED

1. Prihvaćanje zapisnika s 9. sjednice Upravnog vijeća Veleučilišta;
2. Odluka o usvajanju financijskog izvještaja za 2020.g.;
3. Odluka o raspodjeli rezultata;
4. Plan zapošljavanja za 2021.g.;
5. Razno.

Dnevni red je jednoglasno usvojen. 


Ad 1.) 
Prihvaćanje zapisnika s 9. sjednice Upravnog vijeća Veleučilišta;
Zapisnik je pročitan te se daje na glasanje budući da se nitko ne javlja za raspravu. 
Zapisnik je jednoglasno prihvaćen.

Ad 2.)
Odluka o usvajanju financijskog izvještaja za 2020.g.;
Dekan obrazlaže odluku. Otvara se rasprava te se obrazlažu pojedine stavke iz odluke  posebice materijalna davanja, rashodi za zaposlene te nedospjele obveze za 2020.g. Razmotreni su prihodi po izvorima te stavke rashoda te su obrazložene uštede na vanjskim uslugama. Obrazloženo je stanje kreditnih obveza te vraćeni krediti. Utvrđuje se da su pojedine promjene financijskog plana uvjetovanje nužnim poboljšanjima kvalitete pojedinih segmenata radne organizacije. Predlaže se da se sastavi dodatna zbirna tablica koja objedinjuje sve segmente sa svim izvorima financiranja koja zbirno pokazuje pregledno sve stavke. Zatvara se rasprava te se Odluka daje na glasanje.
Odluka je jednoglasno usvojena.


Ad 3.)
Odluka o raspodjeli rezultata;
Dekan obrazlaže predmetnu odluku objašnjavajući da se odluka nadovezuje na prethodnu točku dnevnog reda. Zatvara se rasprava te se Odluka daje na glasanje.
Odluka je jednoglasno usvojena.


Ad 4.)
Plan zapošljavanja za 2021.g.;
Dekan obrazlaže predmetnu odluku. Plan zapošljavanja vezan je uz uvođenje novih studijskih programa za koje je potrebno zaposliti dodatne profesore za dobivanje dopusnice za izvođenje istih. Zapošljavanje nenastavno osoblja odnosi se na zapošljavanje čistačice te djelatnice u knjižnici radi ustrojavanja knjižnice Veleučilišta. Predsjednik Upravnog vijeća predlaže da se izmijeni plan zapošljavanja na način da u planu ostane zapošljavanje nenastavnog osoblja a da se dio plana vezan za zapošljavanje nastavnog osoblja trenutno odgodi do dovršetka izrade strategije razvoja Veleučilišta.koja se treba prezentirati osnivaču te raspraviti o istoj i razvoju Veleučilišta. Dekan navodi da su planovi razvoja i uvođenja novih studijskih programa usuglašeni sa osnivačem. Radi daljnjih konzultacija predsjedavajući predlaže se izmjeni plan zapošljavanja na način da se donese plan samo za zapošljavanje nenastavnog osoblja te da se plan za zapošljavanju nastavnog osoblja donese na slijedećoj sjednici. Budući da nema drugih prijedloga zatvara se rasprava te se Odluka sa izmjenama se daje na glasanje.
Odluka je jednoglasno usvojena.


Ad 5.)
Razno;
Dekan izvještava o poslovanju ustanove. Izvještava o okolnostima vezanim uz objavu nedavnih novinskih članaka te obrazlaže realnu situaciju budući da se predmetni sadržaj odnosi na razdoblje do 2018.godine. Dekan navodi da je akcijski plan ispravljanja nedostataka vezan uz pismo očekivanja nadležnog ministarstva izrađen, da su otklonjeni nedostatci te da se akcijski plan nalazi na prijevodu. Nakon prijevoda akcijski plan sa izvještajem o poduzetom dostavlja ministarstvu i AZVO-u te se očekuje dobivanje pozitivnog odgovora o uklanjanju nepravilnosti.


[bookmark: _GoBack]Predsjednik zaključuje sjednicu u 10:45.

